географския район
 Провинция Западна Фландрия е подходяща за развитието на традиционно селско стопанство със смесени земеделски стопанства. Провинцията е описана по следния начин: „Западна Фландрия е район с ниско надморско равнище [...]. Тя се характеризира с много благоприятен морски климат и е покрита основно от много плодородна земеделска земя: зад линията от дюни земята се отличава с плътни полдерни почви; южната половина от провинцията е покрита от плодородни песъчливи глинести почви, а песъчливата почва е ограничена в рамките на територията, обхваната от триъгълника Bruges-Torhout-Tielt. Освен в песъчливия район земеделските стопани в провинция Западна Фландрия разполагат с множество възможности за управление на земята и сеитбооборот.“
 Животновъдството винаги е имало важно значение в провинция Западна Фландрия благодарение на нейната близост до Северно море и характерния морски климат. Морският климат е силно повлиян от топлото течение Гълфстрийм в Атлантическия океан. Това означава, че в провинция Западна Фландрия има много малко на брой много студени или много топли дни. Това, заедно с факта, че районът е с най-голям брой часове слънцегреене в Белгия, способства за буйния растеж на трева и пасищни продукти, които са най-важният източник на храна за говедата от породата „Червено говедо“. Благодарение на тучната трева се получава вкусно месо с леко маслени нотки.
 Животновъдите, които отглеждат животни от породата „Червено говедо“, предават своите знания от поколение на поколение: животните се оставят да пасат на открито толкова дълго, колкото позволяват атмосферните условия, и се отглеждат основно с груб фураж. Освен това те се колят на доста по-късен етап от живота, отколкото месодайните говеда от други породи. Говедовъдите в провинция Западна Фландрия управляват смесени земеделски стопанства, които са тясно обвързани с местните традиции и са пригодени към географските и климатичните условия. Наред с животновъдството се отглеждат също така и полски култури, като пшеница, ечемик, захарно цвекло, картофи и царевица, които традиционно се използват като груб фураж за говедата от тази порода.
 5.2. Специфични характеристики на породата
 Червени говеда се отглеждат по пасищата в провинция Западна Фландрия и в северната част на Френска Фландрия още от стотици години. Около 1770 г. е имало хомогенен център за развъждане на червени говеда. Те са възлизали на 95 % от общата численост на говедата в региона.
 След отделянето на Белгия като независима държава през 1830 г. различните подходи за животновъдно производство, прилагани от френските и белгийските органи, водят до разделение в породата. Във Франция е даден приоритет на млекодайните говеда, което е довело до развитието на породата „rouge des Flandres“ или „Casselloise“. В Западна Фландрия породата запазва двойното си предназначение.
 През 1906 г. е създаден регионален синдикат, който да поддържа родословна книга на чистопородните животни за цяла Западна Фландрия. Породата е била известна на нидерландски език като „rood Vlaams ras“ (Фламандска червена порода), но по-късно е преименувана на „het rood ras van West Vlaanderen“ (Червено говедо от Западна Фландрия) — наименование, което подчертава определения район на развъждане, а именно белгийската провинция Западна Фландрия. От началото на ХХ век провинция Западна Фландрия целенасочено избира да има една единствена порода в своите предели.
 До седемдесетте години на ХХ век